
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๔  ธันวาคม  พ.ศ. ๒๕๕๖
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑.   
ก.  คาถาที่แสดงมาติกาทั้ง  ๖  และคำปฎิญญานั้น  แสดงว่าอย่างไร ?  ให้แปลมาด้วย 

ข. ให้อธิบายความเป็นไปแห่งเวทนา ๓ (อารัมมณานุภวนลักขณนัย)
๒. 
ก. ให้แสดงการจำแนกสเหตุกจิตโดยเหตุ ?

ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน? อโลภะ  อโทสะที่ประกอบกับญาณสัมปยุตตจิตนั้นเป็นเจตสิกพวกไหน ? ติเหตุกเจตสิก ๓๕  ดวงนั้น  ได้แก่อะไรบ้าง  เหตุ ๓ นั้น  คืออะไร ?  ให้แสดงตามคหิตัคคหนนัย
๓.
ก. ให้แสดงฐานโดยพิสดารว่า  มีจำนวนเท่าใด ? คืออะไรบ้าง ? พร้อมทั้งยกหลักฐานบาลีขึ้นแสดงด้วย. 

ข. กิจมี  ๑๔ กิจ  แต่ฐานของกิจเหล่านั้นมีเพียง  ๑๐  ฐาน  ที่เป็นเช่นนี้  เพราะเหตุใด ?
๔. ให้แสดงจิตที่เกิดในจำนวน ทวาร  และพ้นจากทวารโดยแน่นอนและไม่แน่นอน ดังต่อไปนี้

ก. จิตที่เกิดในทวารเดียว

ข. จิตที่เกิดในทวาร ๕

ค. จิตที่เกิดในทวาร ๖

ง. จิตที่เกิดพ้นจากทวาร ๖ 
๕. 
ก. ให้แปลคาถาดังต่อไปนี้



ปญฺจวีส   ปริตฺตมฺหิ

ฉ  จิตฺตานิ  มหคฺคเต



เอกวีสติ  โวหาเร


อฏฺฐ  นิพฺพานโคจเร

ข. อารมณ์ ๖ เมื่อจำแนกโดยประเภทใหญ่แล้วมีกี่ประเภท คืออะไรบ้าง? ให้แสดงองค์ธรรมมาด้วย  
๖.
ก. จงแปลคาถาดังต่อไปนี้  ฉวตฺถุํ  นิสฺสิตา  กาเม

สตฺต  รูเป  จตุพฺพิธา




   ติวตฺถุํ  นิสฺสิตารูเป

ธาเตฺวกานิสฺสิตา  มตา ?

ข. สมุจจยสังคหะ หมายความว่าอย่างไร ? แบ่งออกเป็นกี่หมวดคืออะไรบ้าง ? ให้แสดงมาพร้อมด้วยความหมาย ?
๗. 
ในอกุศลสังคหะมีธรรมอยู่กี่หมวด  คืออะไรบ้าง ?  และให้แปลพร้อมแสดงองค์ธรรมของบทดังต่อไปนี้

ก. กามาสวะ
ข. ภโวฆะ
ค. ทิฏฐิโยคะ
ง.อัตตวาทุปาทาน
จ. อวิชชานีวรณะ
๘. 
ก. ให้จำแนกอินทรีย์ ๒๒ โดยจิต  เจตสิก  รูป 

ข. จงแสดงความหมายพร้อมทั้งองค์ธรรมของอนัญญาตัญญัสสามิตินทรีย์ อัญญินทรีย์ อัญญาตาวินทรีย์
๙.   
ในโพธิปักขิยสังคหะ  มีธรรมอยู่กี่หมวด ? คืออะไรบ้าง ?ให้แสดงความหมายพร้อมองค์ธรรมในบทต่อไปนี้

ก. กายานุปัสสนาสติปัฏฐาน
ข. ฉันทิทธิบาท
ค. สัทธินทรีย์
ง.สัมมาทิฏฐิ
๑๐.     
ก.  ในสัพพสังคหะ   มีธรรมอยู่กี่หมวด  คืออะไรบ้าง ?


ข.  ให้แสดงอริยสัจจะ  ๔  พร้อมทั้งความหมายและองค์ธรรม
******************************

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่ ๑๕ ธันวาคม พ.ศ. ๒๕๕๖
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
-----------------------------------------------------------------------------------------------------------------------------------------

๑.ให้แสดงมาติกาทั้ง ๖  พร้อมด้วยความหมาย ?

ตอบ
 แสดงมาติกาทั้ง  ๖  พร้อมด้วยความหมาย

๑. เวทนาสังคหะ   หมายความว่า การสงเคราะห์จิต  เจตสิกโดยประเภทแห่งเวทนา ๓ หรือ ๕

๒. เหตุสังคหะ
   หมายความว่า การสงเคราะห์จิต  เจตสิกโดยประเภทแห่ง เหตุ  ๖

๓.  กิจจสังคหะ
   หมายความว่า การสงเคราะห์จิต  เจตสิกโดยประเภทแห่ง กิจ ๑๔ และฐาน ๑๐

๔. ทวารสังคหะ
หมายความว่า  การสงเคราะห์จิต  เจตสิกโดยประเภทแห่ง ทวาร ๖

๕. อารัมมณสังคหะ   หมายความว่า  การสงเคราะห์จิต  เจตสิกโดยประเภทแห่ง  อารมณ์ ๖

๖. วัตถุสังคหะ   หมายความว่า  การสงเคราะห์จิต  เจตสิกโดยประเภทแห่งวัตถุ ๖
๒. วิญญาณธาตุ  ๗  คืออะไรบ้าง ?  ให้แสดงองค์ธรรมมาด้วย   
ตอบ 
วิญญาณธาตุ  ๗ คือ
1. จักขุวิญญาณธาตุ  องค์ธรรมได้แก่  จักขุวิญญาณจิต ๒
2. โสตวิญญาณธาตุ  องค์ธรรมได้แก่  โสตวิญญาณจิต ๒
3. ฆานวิญญาณธาตุ  องค์ธรรมได้แก่  ฆานวิญญาณจิต ๒
4. ชิวหาวิญญาณธาตุ  องค์ธรรมได้แก่  ชิวหาวิญญาณจิต ๒
5. กายวิญญาณธาตุ  องค์ธรรมได้แก่  กายวิญญาณจิต ๒
6. มโนธาตุ   องค์ธรรมได้แก่  สัมปฏิจฉนจิต ๒ ปัญจทวาราวัชชนจิต ๑
7. มโนวิญญาณธาตุ  องค์ธรรมได้แก่  จิต ๗๖  หรือ ๑๐๘  (เว้นทวิปัญจวิญญาณจิต ๑๐ มโนธาตุ ๓)
๓. ความยึดมั่นในอารมณ์  เรียกว่าอะไร  มีกี่อย่าง  คืออะไรบ้าง ?  ให้แสดงมาพร้อมทั้งความหมายและองค์ธรรม
ตอบ
ความยึดมั่นในอารมณ์ เรียกว่า อุปาทาน มี ๔ คือ
๑.กามุปาทาน  ธรรมชาติที่เป็นเครื่องยึดมั่นในกามคุณอารมณ์  องค์ธรรมได้แก่ โลภเจตสิกที่ในโลภมูลจิต ๘
๒. ทิฏฐุปาทาน  ธรรมชาติที่เป็นเครื่องยึดมั่นในความเห็นผิด  ที่นอกจากสีลัพพตปรามาสทิฏฐิ และอัตตวาททิฏฐิ  องค์ธรรมได้แก่  ทิฏฐิเจตสิก ที่ในทิฏฐิคตสัมปยุตตจิต ๔
๓. สีลัพพตุปาทาน  ธรรมชาติที่เป็นเครื่องยึดมั่นในการปฏิบัติผิด องค์ธรรมได้แก่ ทิฏฐิเจตสิก  ที่ในทิฏฐิคตสัมปยุตตจิต ๔
๔.อัตตวาทุปาทาน ธรรมชาติที่เป็นเครื่องยึดมั่นในรูปนามขันธ์ ๕ ว่าเป็นตัวเป็นตน  องค์ธรรมได้แก่ 
ทิฏฐิเจตสิก ที่ในทิฏฐิคตสัมปยุตตจิต ๔ 
๔. คำว่า ขันธ์  หมายความว่าอย่างไร  ให้แสดงขันธ์ ๕ พร้อมทั้งความหมายและองค์ธรรม 
ตอบ.
คำว่า ขันธ์ หมายความว่า เป็นกลุ่ม เป็นกอง

แสดงขันธ์ ๕ พร้อมทั้งความหมายและองค์ธรรม ดังนี้ คือ

๑. รูปขันธ์ 
กองรูป 
องค์ธรรมได้แก่ รูป ๒๘

๒. เวทนาขันธ์ กองเวทนา 
องค์ธรรมได้แก่ เวทนาเจตสิกที่ในจิต ๘๙ หรือ ๑๒๑

๓. สัญญาขันธ์
กองสัญญา
องค์ธรรมได้แก่ สัญญาเจตสิกที่ในจิต ๘๙ หรือ ๑๒๑

๔. สังขารขันธ์
กองสังขาร 
องค์ธรรมได้แก่ เจตสิก ๕๐ (เว้นเวทนาสัญญา) ที่ในจิต ๘๙ หรือ ๑๒๑  ตามสมควร

๕. วิญญาณขันธ์ กองจิต
องค์ธรรมได้แก่ จิต ๘๙ หรือ ๑๒๑
๕.  จงตอบคำถามดังต่อไปนี้
ก.
สัพพจิตตสาธารณเจตสิก ๗ เป็นขันธ์อะไรได้บ้าง ?

ข.
หทยวัตถุเป็นอายตนะอะไร ?

ค.
อเหตุกกริยาจิต ๓  เป็นธาตุอะไรได้บ้าง ?

ง.
นิพพาน  เป็นสัจจะอะไร ?

จ.
ธรรมที่เป็นสัจจวิมุตต์ได้แก่อะไรบ้าง ?

ตอบ
ก. สัพพจิตตสาธารณเจตสิก ๗  เป็นเวทนาขันธ์  สัญญาขันธ์  สังขารขันธ์

ข. หทยวัตถุ  เป็นธัมมายตนะ

ค. อเหตุกกิริยาจิต ๓ เป็นมโนธาตุ  มโนวิญญาณธาตุ
ง. นิพพาน  เป็นนิโรธสัจจะ
จ. มรรคจิตตุปบาท ๒๙ (เว้นองค์มรรค ๘ ที่ประกอบกับมรรคจิต)  ผลจิตตุปบาท ๓๗ เป็นสัจจวิมุตต์
*******************************

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๔  ธันวาคม  พ.ศ. ๒๕๕๖
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑.   
ก.  คาถาที่แสดงมาติกาทั้ง  ๖  และคำปฎิญญานั้น  แสดงว่าอย่างไร ?  ให้แปลมาด้วย 

ข. ให้อธิบายความเป็นไปแห่งเวทนา ๓ (อารัมมณานุภวนลักขณนัย)
ตอบ. 
ก. คาถาที่แสดงมาติกาทั้ง ๖ และคำปฏิญญา แสดงดังนี้



สมฺปยุตฺตา  ยถาโยคํ

เตปญฺาส  สภาวโต



จิตฺตเจตสิกา  ธมฺมา

เตสนฺทานิ  ยถารหํ



เวทนา  เหตุโต  กิจฺจ-

ทฺวาราลมฺพนวตฺถุโต



จิตฺตุปฺปาทวเสเนว

สงฺคโห  นาม  นียเต ฯ
สภาวธรรม  ๕๓  คือ  จิต  และเจตสิก  ชื่อว่า  นามเตปญฺญาส  ว่าโดยลักษณะของตน ๆ  ประกอบด้วย   
เอกุปปาทตา  เป็นต้น  ตามที่ประกอบได้ ดังแสดงแล้วโดยพิสดาร (ในปริจเฉทที่ ๒)
บัดนี้  ข้าพเจ้าจะแสดงปกิณณกสังคหะของจิต และ เจตสิก ว่าด้วยอำนาจแห่งการเกิดขึ้นของจิต      
โดยประเภทแห่งเวทนา เหตุ กิจจ์ ทวาร อารมณ์ และวัตถุ ตามสมควร.
ข. ความเป็นไปแห่งประเภทของเวทนา ๓ มีดังนี้ การเสวยอารมณ์ของสัตว์ทั้งหลายนั้น ย่อมมีอยู่ ๓ อย่างคือ 
๑. ในขณะที่เสวยอารมณ์อยู่นั้น บางทีก็รู้สึกสบาย  เรียกว่า  สุขเวทนา

๒. ในขณะที่เสวยอารมณ์อยู่นั้น บางทีก็รู้สึกไม่สบาย  เรียกว่า  ทุกขเวทนา

๓. ในขณะที่เสวยอารมณ์อยู่นั้น บางทีก็รู้สึกเฉยๆ ไม่ใช่สุข ไม่ใช่ทุกข์ เรียกว่า อุเบกขาเวทนา
๒. 
ก. ให้แสดงการจำแนกสเหตุกจิตโดยเหตุ ?

ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน? อโลภะ  อโทสะที่ประกอบกับญาณสัมปยุตตจิตนั้นเป็นเจตสิกพวกไหน ? ติเหตุกเจตสิก ๓๕  ดวงนั้น  ได้แก่อะไรบ้าง     เหตุ ๓ นั้น  คืออะไร ?  ให้แสดงตามคหิตัคคหนนัย
ตอบ
ก. การจำแนกสเหตุกจิตโดยเหตุ  ในสเหตุกจิต ๗๑  หรือ ๑๐๓ นั้น
1. เอกเหตุกจิต  จิตที่มีเหตุ ๑ มี ๒ ดวงคือ  โมหมูลจิต ๒  มีเหตุ ๑ คือ โมหเหตุ
2. ทวิเหตุกจิต  จิตที่มีเหตุ ๒  มี ๒๒ ดวงคือ  โลภมูลจิต ๘  มีเหตุ ๒ คือ โลภเหตุ  โมหเหตุ
โทสมูลจิต ๒  มีเหตุ  ๒  คือ โทสเหตุ  โมหเหตุ  ญาณวิปปยุตตจิต ๑๒  มีเหตุ  ๒ คือ  อโลภเหตุ  อโทสเหตุ
3. ติเหตุกจิต  จิตที่มีเหตุ ๓  มี ๔๗  หรือ ๗๙  ดวงคือ
กามาวจรญาณสัมปยุตตจิต ๑๒  มหัคคตจิต ๒๗  โลกุตตรจิต ๘ หรือ ๔๐  มีเหตุ ๓ คือ อโลภเหตุ อโทสเหตุ  อโมหเหตุ

ข. อโลภะ  ทโทสะ  ที่ประกอบกับญาณวิปปยุตตจิตนั้น  เป็นเจตสิกพวกเอกเหตุกเจตสิก  อโลภะ  อโทสะ  ที่ประกอบกับญาณสัมปยุตตจิตนั้น  เป็นเจตสิกพวกทวิเหตุกเจตสิก  และติเหตุกเจตสิก ๓๕ ดวงนั้น  ได้แก่ อัญญสมานเจตสิก ๑๓ โสภณเจตสิก ๒๒  (เว้นอโลภะ  อโทสะ  ปัญญา)  ที่ประกอบกับญาณสัมปยุตตจิต  เหตุ ๓  นั้นคือ  อโลภเหตุ  อโทสเหตุ อโมหเหตุ
๓.
ก. ให้แสดงฐานโดยพิสดารว่า  มีจำนวนเท่าใด ? คืออะไรบ้าง ? พร้อมทั้งยกหลักฐานบาลีขึ้นแสดงด้วย. 

ข. กิจมี  ๑๔ กิจ  แต่ฐานของกิจเหล่านั้นมีเพียง  ๑๐  ฐาน  ที่เป็นเช่นนี้  เพราะเหตุใด ?. 

ตอบ.    ก. ฐานโดยพิสดาร  มีจำนวน ๒๕  คือ  ปฏิสนธิฐานมี ๑  ภวังคฐานมี ๖   อาวัชชนฐาน มี ๒  ปัญจวิญญาณฐานมี ๑ สัมปฏิจฉนฐานมี ๑ สันตีรณฐานมี ๑ โวฏฐัพพนฐานมี ๒  ชวนฐานมี ๖  ตทารัมมณฐานมี ๒   จุติฐานมี ๓  รวมเป็นฐาน ๒๕
  
ดังมีหลักฐานบาลีแสดงว่า



สนฺธิ  เอกํ  ฉ  ภวงฺคํ

ทฺวาวชฺชนํ  ปญฺจาทฺเยกํ



เทฺว  โว  โช  ฉ  ตทา  เทฺว  ติ
จุตีติ  ปญฺจวีสติ.

ข. กิจมี ๑๔ กิจ แต่ฐานของกิจมีเพียง ๑๐ ฐาน ที่เป็นเช่นนี้เพราะ ทัสสนกิจ สวนกิจ ฆายนกิจ สายนกิจ        ผุสนกิจ ทั้ง ๕ นี้ ต้องตั้งอยู่ในระหว่าง ปัญจทวาราวัชชนจิต กับ สัมปฏิจฉนจิต เท่านั้น ตั้งอยู่ที่อื่นไม่ได้     ฐานนี้ เรียกว่า ปัญจวิญญาณฐาน  ด้วยเหตุนี้ ฐานจึงมีเพียง ๑๐ ฐาน
๔. ให้แสดงจิตที่เกิดในจำนวน ทวาร  และพ้นจากทวารโดยแน่นอนและไม่แน่นอน ดังต่อไปนี้

ก. จิตที่เกิดในทวารเดียว

ข. จิตที่เกิดในทวาร ๕

ค. จิตที่เกิดในทวาร ๖


ง. จิตที่เกิดพ้นจากทวาร ๖ 
ตอบ
ก. จิตทีเกิดในทวารเดียวโดยแน่นอนมี ๓๖ หรือ ๖๘ ดวงได้แก่  ทวิปัญจวิญญาณจิต ๑๐ อัปปนาชวนจิต ๒๖ หรือ ๕๘ ไม่แน่นอนได้แก่กามจิต ๔๔ (เว้นทวิปัญจวิญญาณจิต ๑๐)

ข. จิตที่เกิดในทวาร ๕  โดยแน่นอนมี ๓ ดวง  ได้แก่  มโนธาตุ ๓ ไม่แน่นอนได้แก่ กามจิต ๔๑ (เว้นทวิปัญจวิญญาณจิต ๑๐ มโนธาตุ ๓)

ค. จิตที่เกิดในทวาร ๖ โดยแน่นอน มี ๓๑ ดวงได้แก่  โสมนัสสันตีรณจิต ๑ มโนทวาราวัชชนจิต ๑ กามชวนจิต ๒๙ ไม่แน่นอนมี ๑๐ ดวง ได้แก่อุเบกขาสันตีรณจิต ๒ มหาวิปากจิต ๘

ง. จิตที่เกิดพ้นจากทวาร ๖ โดยแน่นอนมี ๙ ดวงได้แก่ มหัคคตวิปากจิต ๙ ไม่แน่นอน  ได้แก่ อุเบกขาสันตีรณ จิต ๒ มหาวิปากจิต ๘
๕. 
ก. ให้แปลคาถาดังต่อไปนี้



ปญฺจวีส   ปริตฺตมฺหิ

ฉ  จิตฺตานิ  มหคฺคเต



เอกวีสติ  โวหาเร


อฏฺฐ  นิพฺพานโคจเร

ข. อารมณ์ ๖ เมื่อจำแนกโดยประเภทใหญ่แล้วมีกี่ประเภท คืออะไรบ้าง? ให้แสดงองค์ธรรมมาด้วย  
ตอบ
ก. คาถานี้แปลว่า

จิต ๒๕  ดวงคือ ทวิปัญจวิญญาณจิต ๑๐  มโนธาตุ ๓ สันตีรณจิต ๓  มหาวิปากจิต ๘  หสิตุปปาทจิต ๑ เกิดได้ในอารมณ์ ๖  ที่เป็นกามธรรมอย่างเดียว

จิต ๖ ดวงคือ วิญญานัญจายตนฌานจิต ๓  เนวสัญญานาสัญญายตนฌานจิต ๓  เกิดได้ในธรรมารมณ์ที่เป็นมหัคคตะอย่างเดียว

จิต ๒๑ ดวงคือ รูปาวจรจิต ๑๕ (เว้นอภิญญาจิต ๒) อากาสานัญจายตนฌานจิต ๓ อากิญจัญญายตนฌานจิต ๓ เกิดได้ในธรรมารมณ์ที่เป็นบัญญัติอย่างเดียว

จิต ๘ ดวงคือ โลกุตตรจิต ๘ เกิดได้ในธรรมารมณ์ที่เป็นนิพพานอย่างเดียว

ข. อารมณ์ ๖ เมื่อจำแนกโดยประเภทใหญ่แล้วมี ๔ ประเภทคือ

๑. กามอารมณ์       องค์ธรรมได้แก่  กามจิต ๕๔  เจตสิก ๕๒ รูป ๒๘

๒. มหัคคตอารมณ์  องค์ธรรมได้แก่  มหัคคตจิต ๒๗  เจตสิก ๓๕

๓. โลกุตตรอารมณ์  องค์ธรรมได้แก่  โลกุตตรจิต ๘  เจตสิก ๓๖  นิพพาน

๔. บัญญัติอารมณ์   องค์ธรรมได้แก่  สัททบัญญัติ  อัตถบัญญัติ
๖.
ก. จงแปลคาถาดังต่อไปนี้  ฉวตฺถุํ  นิสฺสิตา  กาเม
สตฺต  รูเป  จตุพฺพิธา




     ติวตฺถุํ  นิสฺสิตารูเป

ธาเตฺวกานิสฺสิตา  มตา ?

ข.  สมุจจยสังคหะ  หมายความว่าอย่างไร ?  แบ่งออกเป็นกี่หมวดคืออะไรบ้าง ? ให้แสดงมาพร้อมด้วยความหมาย ?
ตอบ
ก. คาถานี้แปลว่า นักศึกษาทั้งหลายพึงทราบวิญญาณธาตุ ๗ ที่อาศัยวัตถุรูป ๖ เกิดในกามภูมิ ๑๑ พึงทราบวิญญาณธาตุ ๔ คือ จักขุวิญญาณธาตุ โสตวิญญาณธาตุ มโนธาตุ มโนวิญญาณธาตุ ที่อาศัยวัตถุรูป ๓ คือ จักขุวัตถุ  โสตวัตถุ  หทยวัตถุ  เกิดในรูปภูมิ ๑๕ (เว้นอสัญญสัตตภูมิ) พึงทราบมโนวิญญาณธาตุ ๑ ที่ไม่ได้อาศัยวัตถุรูป เกิดในอรูปภูมิ ๔

ข. สมุจจยสังคหะ  หมายความว่า  ปริจเฉทที่แสดงการรวบรวมปรมัตถธรรมทั้ง ๔  ที่มีสภาพเข้ากันได้ให้อยู่เป็นหมวด ๆ  ชื่อว่า   สมุจจยสังคหะ
แบ่งออกเป็น ๔ หมวด คือ


1. อกุศลสังคหะ  การแสดงสงเคราะห์ธรรมที่เป็นฝ่ายอกุศล  โดยส่วนเดียวหมวดหนึ่ง
2. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะทั้ง ๓  ปนกัน  หมวดหนึ่ง
3. โพธิปักขิยสังคหะ  การแสดงสงเคราะห์ธรรมที่เป็นฝ่าย  มรรคญาณ  หมวดหนึ่ง  
4. สัพพสังคหะ  การแสดงสงเคราะห์จิต เจตสิก รูป นิพพาน ซึ่งเป็นวัตถุธรรม  ทั้งหมดรวมกัน  หมวดหนึ่ง
๗. ในอกุศลสังคหะมีธรรมอยู่กี่หมวด คืออะไรบ้าง และให้แปลพร้อมแสดงองค์ธรรมของบทดังต่อไปนี้

ก. กามาสวะ
ข. ภโวฆะ
ค. ทิฏฐิโยคะ
ง. อัตตวาทุปาทาน
จ. อวิชชานีวรณะ
ตอบ
ในอกุศลสังคหะนั้นมีธรรมอยู่  ๙  หมวดคือ 

๑. อาสวะ 
๒. โอฆะ 
๓. โยคะ
๔. คันถะ
๕. อุปาทาน 


๖. นีวรณะ 
๗. อนุสัย
๘. สังโยชน์  
๙. กิเลส

แปลและแสดงองค์ธรรมของบทต่อไปนี้
ก. กามาสวะ ธรรมชาติที่เป็นเครื่องไหลอยู่ในกามคุณอารมณ์ องค์ธรรมได้แก่โลภเจตสิก ที่ในโลภมูลจิต ๘  
ข. ภโวฆะ  ธรรมชาติที่เป็นเครื่องทำให้สัตว์จมอยู่ในรูปภพ  อรูปภพ  หรือรูปฌาน  อรูปฌาน  องค์ธรรมได้แก่โลภเจตสิก  ที่ในทิฏฐิคตวิปปยุตตจิต ๔
ค. ทิฏฐิโยคะ  ธรรมชาติที่เป็นเครื่องประกอบสัตว์ให้ติดอยู่ในความเห็นผิด  องค์ธรรมได้แก่ทิฏฐิเจตสิก  ที่ในทิฏฐิคตสัมปยุตตจิต ๔
ง. อัตตวาทุปาทาน  ธรรมชาติที่เป็นเครื่องยึดมั่นในรูปนาม  ขันธ์ ๕ ว่าเป็นตัวเป็นตน  องค์ธรรมได้แก่
ทิฏฐิเจตสิก  ที่ในทิฏฐิคตสัมปยุตตจิต ๔
จ. อวิชชานีวรณะ  ธรรมชาติที่เป็นเครื่องกั้นความดีคือความหลง  ความโง่  ที่ไม่รู้ตามความเป็นจริง  องค์ธรรมได้แก่  โมหเจตสิก  ที่ในอกุศลจิต ๑๒
๘. 
ก. ให้จำแนกอินทรีย์ ๒๒ โดยจิต  เจตสิก  รูป 

ข. จงแสดงความหมายพร้อมทั้งองค์ธรรมของอนัญญาตัญญัสสามิตินทรีย์ อัญญินทรีย์ อัญญาตาวินทรีย์
ตอบ
ก. จำแนกอินทรีย์ ๒๒ โดยจิต เจตสิก รูป นั้นมีดังนี้คือในอินทรีย์  ๒๒  นั้น จักขุนทรีย์ โสตินทรีย์  ฆานินทรีย์  ชิวหินทรีย์  กายินทรีย์  อิตถินทรีย์  ปุริสินทรีย์  รวม ๗  อินทรีย์นี้เป็นรูป  ชีวิตินทรีย์   เป็นเจตสิกและรูป     มนินทรีย์เป็นจิต   สุขินทรีย์  ทุกขินทรีย์  โสมนัสสินทรีย์   โทมนัสสินทรีย์  อุเปกขินทรีย์  สัทธินทรีย์   วิริยินทรีย์   สตินทรีย์   สมาธินทรีย์ ปัญญินทรีย์ อนัญญาตัญญัสสามิตินทรีย์   อัญญินทรีย์  อัญญาตาวินทรีย์รวม ๑๓  อินทรีย์นี้เป็นเจตสิก

ข. อนัญญาตัญญัสสามิตินทรีย์   ธรรมชาติที่เป็นผู้ปกครองในการรู้แจ้งอริยสัจจ์ ๔  ที่ตนไม่เคยรู้  องค์ธรรมได้แก่   ปัญญาเจตสิก  ที่ในโสดาปัตติมรรคจิต ๑  อัญญินทรีย์   ธรรมชาติที่เป็นผู้ปกครองในการรู้แจ้งอริยสัจจ์ ๔  ที่ตนเคยรู้  องค์ธรรมได้แก่  ปัญญาเจตสิก   ที่ในมรรคจิตเบื้องบน ๓ และผลจิตเบื้องต่ำ ๓  อัญญาตาวินทรีย์   ธรรมชาติที่เป็นผู้ปกครองในการรู้แจ้งอริยสัจจ์ ๔ สิ้นสุดแล้ว  องค์ธรรมได้แก่  ปัญญาเจตสิก   ที่ในอรหัตตผลจิต ๑
๙. ในโพธิปักขิยสังคหะ มีธรรมอยู่กี่หมวด? คืออะไรบ้าง? ให้แสดงความหมายพร้อมองค์ธรรมในบทต่อไปนี้

ก. กายานุปัสสนาสติปัฏฐาน
ข. ฉันทิทธิบาท

ค. สัทธินทรีย์

ง. สัมมาทิฏฐิ
ตอบ   
ในโพธิปักขิยสังคหะมีธรรมอยู่ ๗ หมวด  คือ  
๑. สติปัฏฐาน  
๒. สัมมัปปธาน   


๓.  อิทธิบาท  
๔. อินทรีย์  
๕. พละ   
๖. โพชฌงค์   
๗. มัคคังคะ


แสดงความหมายพร้อมทั้งองค์ธรรมของบทดังนี้
ก. กายานุปัสสนาสติปัฏฐาน   สติที่ตั้งมั่นอยู่ในการพิจารณาเนือง ๆ ซึ่งกาย  คือรูปขันธ์  มีลมหายใจเข้าออก  อิริยาบถใหญ่ อิริยาบถน้อยเป็นต้น องค์ธรรมได้แก่ สติเจตสิกที่ในมหากุศลจิต ๘ มหากิริยาจิต ๘ อัปปนาชวนจิต ๒๖
ข. ฉันทิทธิบาท ความพอใจอย่างแรงกล้า  เป็นบาทเบื้องต้นแห่งความสำเร็จ  ฌาน  มรรค  ผล  องค์ธรรมได้แก่  ฉันทเจตสิกที่ในกุศลจิต ๒๑
ค. สัทธินทรีย์  ศรัทธา  เป็นผู้ปกครองในความเลื่อมใสต่อสิ่งที่ควร  องค์ธรรมได้แก่  สัทธาเจตสิกที่ในมหากุศลจิต ๘ มหากิริยาจิต ๘ อัปปนาชวนจิต ๒๖
ง. สัมมาทิฏฐิ  ความเห็นชอบ เป็นหนทางให้ถึงมรรค  ผล   นิพพาน  องค์ธรรมได้แก่  
ปัญญาเจตสิกที่ในมหากุศลญาณสัมปยุตตจิต ๔  มหากิริยาญาณสัมปยุตตจิต ๔  
อัปปนาชวนจิต ๒๖
๑๐.     ก.  ในสัพพสังคหะ   มีธรรมอยู่กี่หมวด  คืออะไรบ้าง ?


ข.  ให้แสดงอริยสัจจะ  ๔  พร้อมทั้งความหมายและองค์ธรรม
ตอบ
ก. ในสัพพสังคหะ  มีธรรมอยู่ ๕ หมวด  คือ   ๑ ขันธ์   ๒.อุปาทานักขันธ์   ๓. อายตนะ  ๔. ธาตุ  ๕. สัจจะ

ข. อริยสัจจะ  มี ๔ อย่างคือ

๑. ทุกขสัจจะ  ธรรมที่เป็นทุกข์  เป็นความจริงของพระอริยเจ้าทั้งหลาย  องค์ธรรมได้แก่ โลกียจิต ๘๑  เจตสิก  ๕๑ (เว้นโลภะ) รูป  ๒๘

๒. สมุทยสัจจะ  ธรรมที่เป็นเหตุให้เกิดทุกข์  เป็นความจริงของพระอริยเจ้าทั้งหลาย  องค์ธรรมได้แก่ โลภเจตสิก

๓. นิโรธสัจจะ  ธรรมที่เป็นเครื่องดับทุกข์  เป็นความจริงของพระอริยเจ้าทั้งหลาย  องค์ธรรมได้แก่  นิพพาน

๔. มรรคสัจจะ  ธรรมที่เป็นเหตุให้ถึงความดับทุกข์   เป็นความจริงของพระอริยะเจ้าทั้งหลาย    องค์ธรรมได้แก่  มัคคังคเจตสิก  ๘ ดวง  มีปัญญาเจตสิกเป็นต้น  ที่ในมรรคจิต ๔
******************************

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
